WSOP 2010: Mauri Dorbek püsib pärast kolmandat päeva mängus
Täna hommikul lõppes WSOP põhiturniiri kolmas päev ning heameel on teatada, et eestlane Mauri Dorbek (pildil) püsib 47400 nööbiga mängus. Vahepeal õnnestus tal jõuda küll lausa 121000 žetoonini, kuid päeva lõppedes see siiski kahenes tunduvalt.
Kolmandasse päeva mikrostäkiga läinud Imre Leiboldi tee eile kahjuks lõppes, kuigi kohe päeva alguses õnnestus saada duubel. "Minu põhiturna päädis napp ring pärast KK vs A4s duublit, kui tõstsin AQ-ga keskelt 2,4k ja suure stäkiga BB pani mind all-ini ette, mille 20k kopikatega stäkiga maha callisin. Vastas AJ ja tõmbas riverisse rea", kommenteeris Imre PokerNewsi foorumis. Kolmas põhiturniiril osalenud Eesti mängija Rikard Relander langes konkurentsist teisel päeval, sedagi pärast üsna õnnetut kaotust.
Kuulsatest pokkerihaidest on heas löögihoos kahekordne maailmameister Johnny Chan, kes on püsinud liidrite seas kõik mängupäevad. Kahel järjestikkusel aastal 1987 ja 1988 WSOP põhiturniiri võitnud ja 1989. aastal teiseks jäänud "Orient Express" omab 636 000 žetooni, mis on hetkel suuruselt üheksas stäkk. Otse tema ees on Norra PokerStars'i proff Johnny Loden (656,400); oktoobris Tallinnaski mänginud mees. Chipliider on James Carroll (803,000)
Tuntud mängijatest langesid täna Scott Seiver, Phil Laak, Jennifer Harman, Chris Moneymaker, David Williams, Erik Seidel, Kara Scott, Bill Chen, Daniel Negreanu, Vanessa Rousso, Joe Cada, Billy Kopp, Eugene Katchalov, John Hennigan ja Archie Karas. Küll aga omavad ässadest üle poolemiljonilisi stäkke veel Alexander Kostritsyn, Kevin Gates, Ricardo Fasanaro, Paul Kristofferson, Chris Tipper, Jeffrey Ross, Nicholas Rainey, Andrew Brown ja James Carroll ning nimekaid tegijaid on veel küllaga mängus.
Põhiturniiri jätkab hetkeseisuga 1240 mängijat (tänast päeva alustas 2559). Rahadesse jõuab neist 747 parimat ning mull peaks kõikide eelduste kohaselt lõhkema juba täna öösel. Loodame väga, et Mauri Dorbek murrab viimaks eestlaste needuse ning võtab WSOP põhiturniirilt (vähemalt) cashi! Lihtne see ülesanne muiudugi olema ei saa, sest keskmine stäkk on 177 000 kandis ning limiidid 1200/2400, 300 antega.